คำสั่งศูนย์อำนวยการแก้ไขสถานการณ์ฉุกเฉินคำสั่งศูนย์อำนวยการแก้ไขสถานการณ์ฉุกเฉินที่ ๑๐๐/๒๕๕๓เรื่องให้บุคคลทำธุรกรรมทางการเงินหรือดำเนินการเกี่ยวกับทรัพย์สินได้ตามปกติและให้สถาบันการเงินหรือนิติบุคคลแจ้งหรือส่งข้อมูลเกี่ยวกับการทำธุรกรรมการเงินหรือดำเนินการเกี่ยวกับทรัพย์สินที่มีความผิดปกติหรือมีเหตุอันควรสงสัย[๑] ตามที่ได้มีคำสั่งศูนย์อำนวยการแก้ไขสถานการณ์ฉุกเฉินที่ ๔๙/๒๕๕๓ เรื่อง ห้ามมิให้กระทำการใด ๆ หรือสั่งให้กระทำการใด ๆเกี่ยวกับการทำธุรกรรมทางการเงินหรือการดำเนินการเกี่ยวกับทรัพย์สินของบุคคลหรือนิติบุคคลเท่าที่จำเป็นแก่การรักษาความมั่นคงของรัฐความปลอดภัยของประเทศและความปลอดภัยของประชาชน ลงวันที่ ๑๖ พฤษภาคม พ.ศ. ๒๕๕๓และที่แก้ไขเพิ่มเติม ประกอบกับคำสั่งศูนย์อำนวยการแก้ไขสถานการณ์ฉุกเฉิน ที่๗๘/๒๕๕๓ เรื่องให้บุคคลมารายงานตัวเพื่อให้ถ้อยคำเกี่ยวกับธุรกรรมที่ต้องสงสัยว่าอาจเกี่ยวข้องกับการกระทำหรือสนับสนุนการกระทำให้เกิดเหตุสถานการณ์ฉุกเฉินและให้สถาบันการเงินหรือนิติบุคคลกระทำการหรือมิให้กระทำการเกี่ยวกับธุรกรรมทางการเงินหรือการดำเนินการเกี่ยวกับทรัพย์สินของบุคคลเท่าที่จำเป็นแก่การรักษาความมั่นคงของรัฐความปลอดภัยของประเทศ และความปลอดภัยของประชาชน ลงวันที่ ๒๑ มิถุนายน พ.ศ. ๒๕๕๓นั้นบัดนี้ปรากฏว่าสถานการณ์และความจำเป็นในการห้ามทำธุรกรรมการเงินหรือดำเนินการเกี่ยวกับทรัพย์สินเพื่อใช้ในการกระทำหรือสนับสนุนการกระทำให้เกิดสถานการณ์ฉุกเฉินได้เปลี่ยนแปลงไปประกอบกับบุคคลตามบัญชีท้ายคำสั่งศูนย์อำนวยการแก้ไขสถานการณ์ฉุกเฉิน ที่ ๗๘/๒๕๕๓ได้มารายงานตัวเพื่อให้ถ้อยคำหรือชี้แจงแสดงหลักฐานเกี่ยวกับธุรกรรมที่ต้องสงสัยว่าอาจเกี่ยวข้องกับการกระทำหรือสนับสนุนการกระทำให้เกิดเหตุสถานการณ์ฉุกเฉินเป็นที่เรียบร้อยแล้วฉะนั้น เพื่อมิให้เกิดความเดือดร้อนแก่ผู้ที่เกี่ยวข้องเกินสมควรอาศัยอำนาจตามข้อ ๒ และข้อ ๖ ของประกาศตามมาตรา ๑๑แห่งพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘ ลงวันที่ ๗ เมษายนพ.ศ. ๒๕๕๓ ประกอบกับคำสั่งนายกรัฐมนตรี ที่ พิเศษ ๙๓/๒๕๕๓ เรื่องแต่งตั้งผู้กำกับการปฏิบัติงาน หัวหน้าผู้รับผิดชอบและพนักงานเจ้าหน้าที่ในการแก้ไขสถานการณ์ฉุกเฉินที่มีความร้ายแรง (เพิ่มเติม)ลงวันที่ ๑๖ เมษายน พ.ศ. ๒๕๕๓ จึงมีคำสั่ง ดังต่อไปนี้ข้อ๑ ให้สถาบันการเงินและนิติบุคคลซึ่งมีหน้าที่ต้องปฏิบัติให้เป็นไปตามคำสั่งศูนย์อำนวยการแก้ไขสถานการณ์ฉุกเฉินที่ ๔๙/๒๕๕๓ เรื่อง ห้ามมิให้กระทำการใด ๆ หรือสั่งให้กระทำการใด ๆเกี่ยวกับการทำธุรกรรมทางการเงินหรือการดำเนินการเกี่ยวกับทรัพย์สินของบุคคลหรือนิติบุคคลเท่าที่จำเป็นแก่การรักษาความมั่นคงของรัฐความปลอดภัยของประเทศและความปลอดภัยของประชาชน ลงวันที่ ๑๖ พฤษภาคม พ.ศ. ๒๕๕๓และที่แก้ไขเพิ่มเติมตามคำสั่งศูนย์อำนวยการแก้ไขสถานการณ์ฉุกเฉิน ที่ ๕๘/๒๕๕๓ลงวันที่ ๑๘ พฤษภาคม พ.ศ. ๒๕๕๓, คำสั่งศูนย์อำนวยการแก้ไขสถานการณ์ฉุกเฉิน ที่๖๑/๒๕๕๓ ลงวันที่ ๒๐ พฤษภาคม พ.ศ. ๒๕๕๓และคำสั่งศูนย์อำนวยการแก้ไขสถานการณ์ฉุกเฉิน ที่ ๗๒/๒๕๕๓ ลงวันที่ ๒๕ พฤษภาคมพ.ศ. ๒๕๕๓ทำธุรกรรมทางการเงินหรือดำเนินการเกี่ยวกับทรัพย์สินของบุคคลตามบัญชีรายชื่อท้ายคำสั่งทั้ง๔ ฉบับดังกล่าวและผู้ได้รับผลประโยชน์จนถึงทอดสุดท้ายได้ตามปกติข้อ๒ หากพบว่าการทำธุรกรรมทางการเงินหรือการดำเนินการเกี่ยวกับทรัพย์สินของบุคคลตามบัญชีท้ายคำสั่งศูนย์อำนวยการแก้ไขสถานการณ์ฉุกเฉินที่ ๔๙/๒๕๕๓ เรื่อง ห้ามมิให้กระทำการใด ๆ หรือสั่งให้กระทำการใด ๆเกี่ยวกับการทำธุรกรรมทางการเงินหรือการดำเนินการเกี่ยวกับทรัพย์สินของบุคคลหรือนิติบุคคลเท่าที่จำเป็นแก่การรักษาความมั่นคงของรัฐความปลอดภัยของประเทศและความปลอดภัยของประชาชน ลงวันที่ ๑๖ พฤษภาคม พ.ศ. ๒๕๕๓และที่แก้ไขเพิ่มเติมตามคำสั่งศูนย์อำนวยการแก้ไขสถานการณ์ฉุกเฉิน ที่ ๕๘/๒๕๕๓ลงวันที่ ๑๘ พฤษภาคม พ.ศ. ๒๕๕๓, คำสั่งศูนย์อำนวยการแก้ไขสถานการณ์ฉุกเฉิน ที่๖๑/๒๕๕๓ ลงวันที่ ๒๐ พฤษภาคม พ.ศ. ๒๕๕๓และคำสั่งศูนย์อำนวยการแก้ไขสถานการณ์ฉุกเฉิน ที่ ๗๒/๒๕๕๓ ลงวันที่ ๒๕ พฤษภาคมพ.ศ. ๒๕๕๓ตลอดจนผู้ได้รับผลประโยชน์จนถึงทอดสุดท้ายหรือผู้ซึ่งเกี่ยวข้องหรือเคยเกี่ยวข้องสัมพันธ์กับบุคคลดังกล่าวเป็นการทำธุรกรรมที่มีความสลับซับซ้อน ขาดความเป็นไปได้ทางเศรษฐกิจ มีขนาดใหญ่ผิดปกติมีเหตุอันควรสงสัยว่าอาจเกี่ยวข้องกับการกระทำหรือสนับสนุนการกระทำให้เกิดเหตุสถานการณ์ฉุกเฉินหรือไม่ทราบวัตถุประสงค์การทำธุรกรรมที่แน่ชัดให้สถาบันการเงินและนิติบุคคลที่ประกอบธุรกิจตามข้อ ๑ของคำสั่งศูนย์อำนวยการแก้ไขสถานการณ์ฉุกเฉิน ที่ ๔๙/๒๕๕๓ยังคงมีหน้าที่ต้องแจ้งหรือส่งข้อมูลเกี่ยวกับการทำธุรกรรมทางการเงินหรือการดำเนินการเกี่ยวกับทรัพย์สินที่มีลักษณะดังกล่าวมายังหัวหน้าผู้รับผิดชอบในการแก้ไขสถานการณ์ฉุกเฉินภายในยี่สิบสี่ชั่วโมงนับแต่ขณะที่มีการทำธุรกรรมทางการเงินหรือดำเนินการเกี่ยวกับทรัพย์สินนั้นข้อ๓ ผู้ใดฝ่าฝืนคำสั่งนี้ต้องระวางโทษจำคุกไม่เกินสองปีหรือปรับไม่เกินสี่หมื่นบาทหรือทั้งจำทั้งปรับตามมาตรา๑๘ แห่งพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘ทั้งนี้ตั้งแต่บัดนี้เป็นต้นไปสั่ง ณ วันที่ ๔สิงหาคม พ.ศ. ๒๕๕๓พลเอก อนุพงษ์ เผ่าจินดาหัวหน้าผู้รับผิดชอบในการแก้ไขสถานการณ์ฉุกเฉินปริยานุช/จัดทำ๑๖ สิงหาคม ๒๕๕๓ณัฐวดี/ตรวจ๑๖ สิงหาคม ๒๕๕๓ศิรวัชร์/ปรับปรุง๒๓ พฤศจิกายน ๒๕๕๙[๑] ราชกิจจานุเบกษาเล่ม ๑๒๗/ตอนพิเศษ ๙๕ ง/หน้า ๓๘/๖ สิงหาคม ๒๕๕๓